
Դատարանը նախկինում նշել Է, որ անգործունակ ճանաչված անձի դատավարական իրավունքի սահմանափակումները կարող են արդարացի լինել միայն այդ անձի սեփական պաշտպանության, այլոց շահերի պաշտպանության և արդարադատության պատշաճ իրականացման համար: (տես, Stanev v. Bulgaria ([GC], no. 36760/06, §241,) Պետությունը պարտավոր է որոշել, թե ինչպես պետք է ապահովվի իրավակունակությունից զրկված անձի դատավարական իրավունքները տեղական մակարդակում: Այս համատեքստում պետությունները պետք է կարողանան սահմանափակիչ միջոցներ ձեռնարկել վերը նշված նպատակներին հասնելու համար։ (տես, Nataliya Mikhaylenko v. Ukraine, no. 49069/11, 30 May 2013, § 36)
Դատարանի կողմից արդեն իսկ քննված նմանատիպ գործերում (Stanev-ի, Nataliya Mikhaylenko-ի գործերում),  Դատարանը նշել է, որ դատավարական իրավունքի իրացման կարևորությունը տարբերվում է՝ կախված այն գործողության նպատակից, որը շահագրգիռ անձը մտադրվել է դատարան ներկայացնել: Մասնավորապես, անգործունակության մասին որոշումը վերանայելու մասին դատարանի դիմելու իրավունքը տվյալ անձի համար ամենակարևոր իրավունքներից մեկն է, քանի որ նման ընթացակարգ նախաձեռնելուն պես այն միանգամից վճռորոշ է դառնում անգործունակության որոշմամբ ազդված մյուս բոլոր իրավունքների և ազատությունների իրականացման համար: Հետեւապես,  այս իրավունքը, դատավարական հիմնարար իրավունքներից է այն անձանց պաշտպանության համար, ովքեր մասնակիորեն կամ ամբողջությամբ զրկվել են իրավունակությունից: Հետևաբար, նման անձինք այս հարցում պետք է օգտվեն դատարան դիմելու ուղղակի (անարգել, չմիջնորդավորված) իրավունքից։ 
Դատարանը այնուհետեւ նշել է, որ պետությունը ազատ է  որոշելու այն ընթացակարգը, որով կապահովվի այդպիսի ուղղակի իրվունքի իրականացումը: Միևնույն ժամանակ, 6-րդ հոդվածի հետ անհամատեղելի կլինի, եթ ազգային օրենսդրությունը այս հարցում նախատեսի դատարան դիմելու որոշակի սահմանափակումներ՝ նպատակ ունենալով ապահովել դատարանների չծանրաբեռնվածությունը չափազանցված և ակնհայտ ոչ հիմնավորված դիմումներով: Այնուամենայնիվ, ակնհայտ է, որ այս խնդիրը կարող է լուծվել այլ, ավելի քիչ սահմանափակող միջոցներով, քան դատարան ուղղակի դիմելոը ավտոմատ մերժմամբ, օրինակ `սահմանափակելով հայցեր ներկայացնելու հաճախականությունը կամ նյութերի հիման վրա դրանց ընդունելիությանհարցի  նախնական քննության համակարգ ներդնելով։
Ինչ վերաբերում է նյութական ժամանակաշրջանում Հայաստանում տիրող իրավիճակին, ապա անգործունակ ճանաչված անձանց կողմից դատարան ուղղակի դիմելու ընդհանուր արգելքը ոչ մի բացառություն չի սահմանում: Միևնույն ժամանակ, տեղական օրենսդրությունը չի երաշխավորում, որ իրավունակության վերականգնման հարցը դատարանի կողմից պետք է վերանայվի  ողջամիտ պարբերականությամբ, բացառությամբ՝ CRPD- ի 12-րդ հոդվածի 4-րդ մասի պահանջի, որը նախատեսում է, որ  իրավունակությունը սահմանափակող միջոցները ենթակա է պարբերական վերանայման իրավասու մարմնի կողմից: Դատարանը նշում է նաև, որ դատարան ուղղակի դիմուլու իրավունքի նման արգելքը չի համապատասխանում ընդհանուր եվրոպական մոտեցումներին: Մասնավորապես, Ստանևի գործով անցկացված համեմատական ​​վերլուծությունը ցույց տվեց, որ ուսումնասիրված քսան ազգային իրավական համակարգերից տասնյոթը նախատեսում էին դատարաններին ուղղակիորեն դիմելու իրավունք այն անձանց համար, ովքեր ճանաչվել են լրիվ անգործունակ։ 

